Viirelaid

Viirelaid on 87 hektari suurune saar laid Muhu kagurannikul Suures väinas, kuuludes Muhu valda Võiküla küla koosseisu. Saare rannajoone pikkus 6,77 kilomeetrit.

19. jaanuaril 2023 lisas valitsus Viirelaiu püsiasustusega väikesaarte nimistusseValitsuse 19.1 istungi kommenteeritud päevakord. Riigikantselei veebileht. (Vaadatud 19.1.2023.), kuna rahvastikuregistri andmetel oli saarele registreeritud seitse elanikku.Riigihalduse minister: väikesaarte nimistusse arvatakse kaks uut saart. Rahandusministeeriumi pressiteade, 19.1.2023. (Vaadatud 19.1.2023.)

Saarel on vesilennuki- ja aluseühendus.

 Nimi 
Vanadel merekaartidel on saare nimi Paternoster – meieisapalve järgi. Laiu eestikeelne nimi on tuletatud linnunimetusest "viires". Viirelaid Eesti kohanime andmebaasis.

 Asend 
Saar asub Suures väinas, 3,9 km Kuivastust ja 4,1 km Virtsust.

 Loodus
Viirelaid on madal (kuni 4,5 meetrit üle merepinna), tasane ja võsastunud. Saar kuulub Väinamere hoiuala koosseisu ja on looduskaitse all.

 Ajalugu
Viirelaid on meresõitjatele ammu tuntud orientiir, mis juhatab lõuna poolt tulijaile teed Viire kurgu kaudu Väinamerre. Saart on esmamainitud 1556. aastal.

Saare kirdeosas paikneb Viirelaiu tuletorn. Saarele ehitati esimene meresõidu tähis 1836. Puidust meremärk valmis 1857. aastal ja tuletorn 1881. aastal. Tänapäeval asub laiul puhkekompleks.

Saarel on elanud majakavahid ja nende pered.

Viirelaiule ja meresõidule viitab tuntud rahvalaul "Viire takka".

Alates 2016. aastast tegutseb saarel Viirelaiu Majakavahi puhkekompleks.

 Pilte 

 Viited 

 Välislingid 
 Viirelaiu 360° aeropanoraam / aerofoto
 Laiu ajaloost
 Kadri Tüür, "Liikumisteed laidudele ja laidudel: Kesse ja Viire", Eesti Loodus 22/2011

Kategooria:Liivi lahe saared
Kategooria:Saare maakonna saared
Kategooria:Muhu vald